Diari Oficial de la Generalitat Valenciana


Sumari del DOGV 3630, del 22-11-1999 (1999/9788)

Notificació de la sanció dictada en l'expedient sancionador número 2/1999 C.
----------------------------------------------------------------------------

### Dades del document

Número de DOGV
:   3630

Data del DOGV
:   22-11-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/9788


Organisme emissor
:   Agència Valenciana del Turisme

Tipus de document
:   Anunci

Notificació de la sanció dictada en l'expedient sancionador número 2/1999 C. [1999/X9788]
  
Per no haver estat possible notificar de forma personal i directa a la interessada Vadepu, SL, com a titular de l'Hostal Printània, situat a Benicarló, la Resolució de data 8 de juliol de 1999, del president executiu de l'Agència Valenciana del Turisme, recaiguda en l'expedient sancionador 2/1999 C, es procedeix a la seua publicació en el Diari Oficial de la Generalitat Valenciana, als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 28 de setembre de 1999.- El director de l'Àrea de Producte: Víctor Yepes Piqueras.
  
Resolució sancionadora
  
Vist l'expedient sancionador de referència incoat pel cap del Servei Territorial de Castelló contra Vadepu, SL, com a titular de l'establiment Hostal Printània, siti al carrer d'Hernan Cortés núm. 44 de Benicarló, per presumptes infraccions a la normativa turística.
  
Antecedents de fet
  
Primer. L'expedient sancionador es va incoar mitjançant acord del cap del Servei Territorial de Castelló, en data 12 de gener de 1999, a la vista de l'informe de l'inspector habilitat de data 24 de maig de 1997, en relació amb les mesures de prevenció d'incendis, i requeriment del Servei Territorial de Turisme del 22 de juny de 1998, notificat en data 30 de juliol de 1998, en què es concedia el termini de 10 dies per a l'esmena de les deficiències detectades.
  
Segon. En l'acord d'iniciació es va nomenar instructora, i es va imputar a la societat expedientada els fets següents:
  
"A) El sistema de prevenció i protecció contra incendis de l'Hostal Printània no s'ajusta a les prescripcions regulades en les ordres ministerials de 25 de setembre de 1979 (BOE de 20 d'octubre) i de 31 de març de 1980 (BOE de 10 d'abril), sobre prevenció d'incendis en allotjaments turístics, en relació amb el que disposa l'article 13 del Decret 153/1993, de 17 d'agost, del Govern Valencià, regulador dels establiments hotelers de la Comunitat Valenciana, perquè pateix les deficiències que s'assenyalen a continuació i l'esmena de les quals no ha estat comunicada a l'administració turística, malgrat que ha estat requerit expressament per a això mitjançant escrit de data 22 de juny de 1998:
  
Enllumenat d'emergència
  
- No té autonomia mínima de funcionament d'1 hora.
  
- No entra automàticament en servei quan falla l'enllumenat.
  
- No subministra una intensitat lluminosa mínima de 5 lux en els eixos de tots els passos principals.
  
- No està instal·lat en totes les vies d'evacuació (corredors, portes i escala) i llocs d'ús comú.
  
- No coincideix aproximadament sobre els elements per a combat del foc (extintors, BIE, columnes eixutes...).
  
Vies d'evacuació
  
- Ha de disposar d'escala de servei com escala d'incendis o compartimentar l'escala principal amb materials resistents al foc durant 30 minuts.
  
- No estan senyalitzades totes les vies d'evacuació (corredors i escales) mitjançant fletxes indicatives del camí que cal seguir.
  
- La senyalització no és contínua, de manera que no es perda la visió d'un senyal en tot el recorregut.
  
- No totes les portes d'evacuació estan senyalitzades com a tals ("Eixida d'emergència", "Exit"...).
  
- No totes les portes que no són d'evacuació estan senyalitzades com a tals ("Sense eixida", "No exit",...).
  
Enllumenat de senyalització
  
- No té autonomia mínima de funcionament d'1 hora.
  
- No entra automàticament en funcionament quan falla l'enllumenat general.
  
- No té una intensitat lluminosa mínima d'1 lux en tots els eixos dels passos principals.
  
Alarma
  
- No existeix alarma acústica audible en totes les dependències.
  
- No existeix la possibilitat d'activar aquesta alarma pel personal responsable una vegada avaluat el sinistre i d'acord amb el Pla d'Emergència.
  
- No existeix en un lloc ocupat permanentment (recepció o central telefònica) un pannell de detecció del sinistre que alerte (concretant la zona on es va activar senyal) mitjançant senyal lluminós i acústic local.
  
- No existeixen polsadors d'alarma parcial situats en cada corredor d'habitacions (1 cada 15 m.) ni en locals d'ús comú, locals de servei de situació estratègica ni locals de magatzem o d'especial risc d'incendis.
  
Extintors
  
- No hi ha un extintor cada 150 m² construïts o fracció.
  
Revestiments
  
- Els revestiments no estan ignifugats.
  
- No hi ha certificat d'ignifugació de laboratori oficial.
  
Altres elements
  
- A l'accés a les sales d'ús comú no està indicada la seua capacitat màxima.
  
- No existeix manual d'emergència, que haurà de ser distribuït a tot el personal de l'hotel.
  
- No existeix pla de situació en cada habitació.
  
- No existeixen instruccions d'emergència en cada habitació.
  
- No existeix un plànol d'emergència per planta.
  
- No existeixen cartells de prohibició de fumar als llocs amb perill d'incendi.
  
Els fets esmentats estan qualificats com a infracció molt greu en l'article 52.3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, i podrà ser sancionat amb multa de fins a 04.540.766 de pessetes, clausura de l'establiment per un període de fins a tres anys en el supòsit de l'existència de deficiències molt greus o per període superior fins a l'esmena de les deficiències observades, revocació de l'autorització administrativa o títol per al desenvolupament de l'activitat turística, d'acord amb el que estableix l'article 53.3 de la Llei 3/1998, de 21 de maig, esmentada. En tot cas, valdrà el que resulte de la instrucció".
  
Tercer. Intentada la notificació de l'acord d'iniciació a través d'enviament certificat número 66.523, dipositat en el servei de Correus el 18 de gener de 1999 sense que aquesta poguera practicar-se, es va realitzar per mitjà d'edictes, Butlletí Oficial de la Província de Castelló número 29, de 9 de març de 1999, sense que s'hagen formulat al·legacions en el termini previst a l'efecte.
  
Quart. Intentada la notificació de la proposta de resolució a través d'enviament certificat, i a través d'agent d'inspecció, sense que aquesta poguera practicar-se, es va realitzar per mitjà d'edictes, Butlletí Oficial de la Província de Castelló núm. 71, de 10 de juny de 1999, sense que s'hagen formulat al·legacions en el termini previst a l'efecte.
  
Cinquè. Consultats els arxius corresponents d'aquest servei territorial es comprova que l'empresa titular de l'establiment no ha estat sancionada en el darrer any.
  
Fonaments de dret
  
Primer. L'article 13 del Decret 153/1993, de 17 d'agost, del Govern Valencià, regulador dels establiments hotelers de la Comunitat Valenciana, disposa que els establiments esmentats hauran de complir les normes en matèria d'incendis i protecció civil, comptant amb instal·lacions, sistemes de protecció, prevenció, extinció i evacuació de conformitat amb el que s'ha establert en aquelles.
  
Aquesta normativa es concreta en l'Ordre de 25 de setembre de 1979, sobre prevenció d'incendis en allotjaments turístics (BOE de 20.10.1979), i en l'Ordre de 31 de març de 1980, per la qual es modificava la norma esmentada anteriorment (BOE de 10.04.1980).
  
Segon. L'article 52.3 de la Llei 3/1998, de la Generalitat Valenciana, de Turisme de la Comunitat Valenciana, considera infracció administrativa de caràcter molt greu l'incompliment de la normativa de protecció i prevenció d'incendis, mesures de seguretat, quan comporte un risc greu per a la integritat física o la salut de les persones.
  
Tercer. En el cas que ens ocupa, l'empresa encartada no ha acreditat fins a la data cap esmena de les deficiències detectades per l'inspector habilitat en visita de data 24 de maig de 1997, malgrat els tres requeriments efectuats per l'administració turística en escrits de data 4 de juliol de 1997, 21 d'abril de 1998 i 22 de juny de 1998.
  
Quart. Per a la fixació de les sancions corresponents a les infraccions descrites, i dins de les quanties tipificades en l'article 53 de la Llei 3/1998, de 21 de maig, de Turisme de la Comunitat Valenciana, haurà de valer el principi de proporcionalitat i la valoració de les circumstàncies concurrents descrites en l'article 54 de la mateixa norma.
  
Cinquè. El present expedient s'ha tramitat conformement als principis del procediment sancionador, recollits en el títol IX, capítol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el Reglament 1.398/1993, de 4 d'agost, que desenvolupa el procediment per a l'exercici de la potestat sancionadora.
  
Vistos els preceptes legals esmentats i la resta de disposicions d'aplicació general i especial, en virtut de les atribucions conferides per l'article 57.2 de la Llei 3/1998, de 21 de maig, de la Generalitat Valenciana, de Turisme de la comunitat Valenciana, resolc:
  
Imposar a Vadepu, SL, titular de l'Hostal Printània de Benicarló, la sanció d'un milió tres-centes mil pessetes (1.300.000 PTA) com a autora de la infracció administrativa a la normativa que es detalla en els fonaments de dret.
  
Contra aquesta resolució, que posa fi a la via administrativa, podrà interposar-se amb caràcter potestatiu recurs de reposició, davant el president executiu de l'Agència Valenciana del Turisme, dins el termini d'un mes; o recurs contenciós administratiu davant el Jutjat Contenciós Administratiu de València, o del domicili del recurrent, a elecció seua, dins el termini de dos mesos, comptadors des de l'endemà de la recepció de la mateixa, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció donada per la Llei 4/1999, de 13 de gener, de Modificació de la Llei 30/1992, i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 8 de juliol de 1999.- El president executiu: Roc Gregori i Aznar.